Wo ig bi zruegg cho,  hani de ufem Boot no grad d'Dagmar troffe u so die noeischte News ueber Tonsai erfahre. Chum usgstige hei mir ou no grad d'Pascale u dr Daniel am Beach atroffe. Nachdaem ig scho ueber aues im Biud bi gsi, was ir letschte Wuche aues so abgange isch, hani de es noeis Bungalow (aber immer no im Banyan Tree Resort) bezoge.    I ha grad mi Plunder installiert gha, wo d'Ya (mini Vermieterin) isch cho achlopfe. Sie het mi gfragt, oeb ig ech e anderi Moeglechkeit haetti, um noeime z'uebernachte. Sie het  da bi de Reservatione es duerenand becho u het es Bungalow z wenig gha. I ha ihre gseit, das ig mau id Sawasdee Bar abe ga, u dert d Luet wuerdi frage, oeb aech oepper es Bett frei haetti. Ir Bar hani de mau es Bier gno u dr Joseph gsuecht (er het mi Rucksack bi sich ufbewahrt). I haetti fuer aui Faeu es Bett bim Alex (em ne Englaender) zur Verfuegig gha wo ig wieder hindere bi. Ds Problem het sech aber de vo saeuber gloest, u sie hei die andere im ne andere Bungalow choenne unterbringe.      Nachdaem dr Zrueggcho-Stress sech e chli gleit het, bini de wieder ids TonSai-Laebe itoucht. Chlaettere, Sawasdee-Bar, Freedom-Bar, Tonsai-TV (d Chlaetterer zueluege), Laese, Schlaffe, Haengemaettele, dumm umeschnure, Party mache etc...      D Luet choeme u goe. Es isch nuemme z gliche wie am Afang. Maengisch goe mir d Luet haut eifach ufe Wecker. Ig ha aber immer oeppe e uswichmoeglichkeit, u m nid immer mit de gliche ume z'hange. I ha itye es Paar mau mit em Achim (Duetsch) u mit em Jean (e Franzos) g'chlaetteret. Nachem Motto Schmaerze si Geil, han i mir de einisch ou e Zerrig ghout u de grad es zwoei e haub Tag  muesse ussetze. Zum Glueck hani es dicks Buech (The Beach) zum laese gha.      Abgseh drvo het sech ds Waetter nachem Kambodscha-Usflug de aendlech mau e chli stabilisiert. Zersch hets nuemme graegnet u naehr ischs de immer no chli heisser worde.      D Luet waechsle witerhin flissig. Dadrbi isch d Glenys (e Australierin), wo sech fuer zwoei Pina Coladas het bereit erklaehrt, mir d Haar z schnide. Mir heis auerdings nid uf d Reihe brunge, bis mir mit es Paar Amis uf e anderi Insle zum Chlaettere si gfahre.